Jāņupīte (Loša pieteka)
Šis raksts ir par Loša pieteku. Par citām jēdziena Jāņupīte nozīmēm skatīt nozīmju atdalīšanas lapu. Jāņupīte (lietuviešu: Jonupis) ir Loša kreisā krasta pieteka Dienvidkurzemes novadā un Lietuvā. Izteka - uz dienvidiem no Kārtmedes. Tek austrumu-ziemeļaustrumu virzienā. Visā tecējumā Jānupīte ir Latvijas un Lietuvas robežupe. Ietek Losī pie valsts robežas. Upi šķērso valsts autoceļš V1209 (Embūte–Vaiņode–Pavāri), upes krastos Lietuvas pusē atrodas Strelišķi.